3. การประกอบธุรกิจของแต่ละสายผลิตภัณฑ์

-   ลักษณะของผลิตภัณฑ์และการบริการ

  ลักษณะของการประกอบธุรกิจ บริษัทฯ ยังคงดำเนินธุรกิจในลักษณะของการให้เช่า เช่าซื้อ
  จำหน่าย และบริการเกี่ยวกับเครื่องถ่ายเอกสารดิจิตอลมัลติฟังค์ชั่น ยี่ห้อ โคนิก้า มินอลต้า
  เครื่องพิมพ์สำเนาอัตโนมัติ ยี่ห้อ Risograph และระบบชุมสายโทรศัพท์ (PABX) ยี่ห้อ NEC
  รวมไปถึงได้มีการเพิ่มเติมผลิตภัณฑ์ด้าน Software Application
  ด้านการบริหารจัดการเอกสารสำนักงาน (Electronic Document Management)

  ที่ผ่านมา ผลิตภัณฑ์ของบริษัทฯ คือ เครื่องถ่ายเอกสารดิจิตอลมัลติฟังค์ชั่น ยี่ห้อ โคนิก้า มินอลต้า
  ได้มีพัฒนาการด้านเทคโนโลยีเป็นไปอย่างรวดเร็ว ซึ่งเริ่มจากเครื่องดิจิตอลมัลติฟังค์ชั่นขาว/ดำ
  (Mono Chrome) และนำไปสู่เครื่องดิจิตอลมัลติฟังค์ชั่นสี (Color Multifunction)
  ที่มีระบบการปฏิบัติงานอย่างเต็มรูป ทั้งที่เป็น Office Color Multifunction
  สำหรับใช้งานในสำนักงานทั่วๆไป และ Color Production Print
  ที่เหมาะสมกับศูนย์การพิมพ์และธุรกิจอุตสาหกรรมเกี่ยวกับสื่อสิ่งพิมพ์
  เนื่องด้วยโลกแห่งธุรกิจปัจจุบันมีการเปลี่ยนแปลงอยู่เสมอและเป็นไปในทิศทางที่รวดเร็วมาก
  เพื่อให้คงไว้ซึ่งความเป็นเลิศในทุกๆ ด้าน โคนิก้า มินอลต้า จึงได้นำเสนอผลิตภัณฑ์รุ่นต่างๆ
  ออกสู่ท้องตลาด ซึ่งผลิตภัณฑ์ของโคนิก้า มินอลต้า จะประกอบไปด้วยคุณสมบัติที่โดดเด่นมากมาย
  ด้วยรูปลักษณ์สวยงามไม่เหมือนใครประสิทธิภาพการทำงานที่เหนือชั้น
  ประสานและเชื่อมโยงการทำงานได้อย่างไร้ขีดจำกัดเติมเต็มทุกความต้องการให้กับทุกองค์กรทุกสาขาอาชีพอย่างลงตัว
  และสามารถตอบสนองความต้องการให้กับลูกค้าด้วยเครื่องดิจิตอลมัลติฟังค์ชั่นสีและขาวดำหลากหลายรุ่น
  ดังนั้น โคนิก้า มินอลต้า จึงได้มีการออกผลิตภัณฑ์รุ่นใหม่ๆ
  ที่มีคุณภาพและประสิทธิภาพด้านการพิมพ์เอกสาร ที่มีความเร็วในการพิมพ์เอกสารตั้งแต่ 20
  แผ่น/นาที , 25 แผ่น/นาที , 35 แผ่น/นาที , 45 แผ่น/นาที และ 50 แผ่น/นาที
  ที่เหมาะสมกับการใช้งานในธุรกิจ และสำนักงานทั่วไป
  รวมถึงเครื่องมัลติฟังค์ชั่นสีขนาดใหญ่ที่เรียกว่า Color Production Print
  ความเร็วในการพิมพ์เอกสารสี-ขาวดำ ที่มีความเร็วถึง 65
  แผ่น/นาทีและเครื่องมัลติฟังค์ชั่นขาวดำ ความเร็ว 105 แผ่น/นาที ซึ่งเหมาะสำหรับศูนย์การพิมพ์
  (Printing Center) ของหน่วยงานหรือองค์กรขนาดใหญ่
  รวมไปถึงธุรกิจอุตสาหกรรมสื่อสิ่งพิมพ์ (Commercial Print Industry)
  จึงกล่าวได้ว่าผลิตภัณฑ์ของโคนิก้า มินอลต้า
  เปรียบเสมือนเป็นโซลูชั่นที่ช่วยขับเคลื่อนให้ธุรกิจมีความก้าวหน้าและสามารถดำเนินไปได้อย่างไม่หยุดยั้ง
  ก้าวล้ำสู่โลกธุรกิจในอนาคตด้วยความหลากหลาย

  ส่วนผลิตภัณฑ์ด้านเครื่องพิมพ์สำเนาอัตโนมัติ Risograph และระบบชุมสายโทรศัพท์ (PABX)
  ยี่ห้อ NEC ยังคงไม่มีการเปลี่ยนแปลงด้านเทคโนโลยี่มากมายนัก
  แต่อย่างไรตามผลิตภัณฑ์ดังกล่าวยังคงมีเทคโนโลยี่ที่

  มีศักยภาพเพียงพอที่สามารถแข่งขันกับคู่แข่งต่างๆ ได้ดี
  ทั้งทางด้านประสิทธิภาพและคุณภาพของสินค้าและบริการรวมไปถึงราคาสินค้า

-   สภาวะอุตสาหกรรมและการแข่งขัน

-   การแข่งขันระหว่างอุตสาหกรรม

  จากการที่ผลติภัณฑ์เครื่องดิจิตอลมัลติฟังก์ชั่น โคนิก้า มินอลต้า
  สามารถทำหน้าที่ได้หลากหลายทั้งการถ่ายเอกสาร การสแกนเอกสาร
  รวมทั้งทำหน้าที่เป็นเครื่องโทรสาร จึงทำให้บริษัทฯ
  ต้องมีการแข่งขันกับคู่แข่งจากค่ายผลิตภัณฑ์ด้าน Printer ทั้งที่เป็นระบบ Laser และ Ink Jet
  Printer รวมทั้งต้องแข่งขันกับค่ายผลิตภัณฑ์ด้าน Scanner และ Fax แต่ยังเป็นการแข่งขัน
  ที่ช่วยสร้างโอกาสทางการตลาดทั้งมากขึ้นและกว้างขึ้นสำหรับผลิตภัณฑ์ของบริษัทฯ เพียงด้านเดียว
  กล่าวคือ บริษัทฯ สามารถนำเสนอผลิตภัณฑ์โคนิก้า มินอลต้า เพื่อทดแทนการใช้งาน Printer,
  Scanner และ Fax โดยทั่วไป
  เพราะมีคุณสมบัติที่เป็นประโยชน์ที่มากกว่าและให้ประสิทธิภาพด้านต้นทุน
  การบำรุงรักษาและต้นทุนการพิมพ์งานเอกสารที่ต่ำกว่า เพียงแต่ภาระกิจของบริษัทฯ คือ
  การหาวิธีการที่จะสื่อสารทำความเข้าใจกับผู้บริโภคให้ชัดเจนในประโยชน์
  และความคุ้มค่าในการลงทุน และยอมเปลี่ยนแปลงรูปแบบและวิธีการการใช้งานเท่านั้น

-   การแข่งขันภายในอุตสาหกรรม

  การแข่งขันภายในอุตสาหกรรมกับคู่แข่งในกลุ่มผลิตภัณฑ์ประเภทเดียวกัน
  ยังคงมีความเข้มข้นและรุนแรง ทั้งทางด้านราคา คุณภาพผลิตภัณฑ์
  รวมทั้งรูปแบบและเงื่อนไขการบริการที่มีประสิทธิภาพทุกบริษัทพยายามกำหนดกลยุทธ์ทางการตลาดที่โดนใจผู้บริโภคมากที่สุด
  เพียงแต่คู่แข่งขันในแต่ละรายก็ยังคงมีข้อจำกัด จุดแข็งและจุดอ่อนของผลิตภัณฑ์
  การบริการและช่องทางจัดจำหน่ายที่แตกต่างกันไป
  ไม่มีคู่แข่งขันรายใดที่จะสามารถมีขีดความสามารถที่เหนือคู่แข่งในทุกๆ ด้าน
  แต่ก็ต้องยอมรับว่าสภาพการแข่งขันในปี 2551 ได้ทวีความเข้มข้นและรุนแรงมากขึ้นกว่าปี 2550
  โดยเฉพาะอย่างยิ่งด้านราคาสินค้าทั้งการขายและการให้เช่า
  ทุกยี่ห้อได้พยายามเสนอรูปแบบโปรโมชั่นต่างๆ ออกมาหลากหลายรูปแบบ
  ซึ่งสถานการณ์ดังกล่าวนี้ยังต้องเกิดขึ้นต่อไปในปี 2552
  ซึ่งสภาวะเศรษฐกิจภายในประเทศและทั่วโลกกำลังประสบปัญหามากขึ้นกว่าหลายปีที่ผ่านมา

-   กลยุทธ์การตลาด

    -   บริษัทฯ ยังคงมุ่งเป็นผลิตภัณฑ์ที่ให้ยอดขายสูงและมีโอกาสทำกำไรดีโดยเฉพาะอย่างยิ่ง
        เครื่องดิจิตอลมัลติฟังก์ชั่นสี เครื่องดิจิตอลมัลติฟังก์ชั่นขาวดำ ความเร็วสูง (50-75
        แผ่นต่อนาที) และเครื่อง Production Print ทั้งระบบการพิมพ์ ขาว/ดำ และพิมพ์สี
        (65-105 แผ่นต่อนาที) บริษัทฯ มีการติดตั้งเครื่องดิจิตอลมัลติฟังก์ชั่นสี และเครื่อง
        Production Print ในปี 2551 สูงขึ้น 90% รวมทั้งบริษัทฯ
        มีการติดตั้งเครื่องดิจิตอลมัลติฟังก์ชั่นขาวดำ ความเร็วสูงขึ้นถึงกว่า 115%
        ซึ่งส่วนใหญ่มาจากการติดตั้งเครื่องเช่าให้กับหน่วยงานขนาดใหญ่ทั้งเอกชน
        ราชการและรัฐวิสาหกิจ อาทิเช่น ธนาคารกรุงเทพ กลุ่มนิวส์เปเปอร์ไดเร็ด
        การไฟฟ้าฝ่ายผลิตและบริษัท ทีโอที จำกัด (มหาชน)

    -   บริษัทฯ มุ่งเน้นการเพิ่มปริมาณงานพิมพ์ (Print Volume) จากฐานลูกค้าของบริษัทฯ
        อย่างต่อเนื่อง บริษัทฯ สามารถเพิ่มฐานลูกค้าที่ใช้สินค้าของบริษัทฯ
        เชื่อมต่อระบบคอมพิวเตอร์ เพื่อทำหน้าที่เป็น Printer เพิ่มขึ้นจาก 30% ในปี 2550
        เป็นประมาณ 40% ในปี 2551 และมีสัดส่วนปริมาณงานพิมพ์ถัวเฉลี่ยอยู่ที่ประมาณ 25%
        จากปริมาณทั้งหมดของเอกสารที่ผลิตโดยเครื่องมัลติฟังก์ชั่นโคนิก้า มินอลต้า
        ที่ได้ติดตั้งให้กับลูกค้าทั้งหมด

    -   ในปี 2551 บริษัทฯ ไม่สามารถทำยอดขายเครื่องมัลติฟังก์ชั่นขาวดำ
        ขนาดเล็กและขนาดกลาง (16-35 แผ่นต่อนาที) ได้ตามเป้าหมายที่วางไว้ บริษัทฯ
        ประสบปัญหาการทำตลาดเครื่องขนาดดังกล่าวทั้งในตลาดเอกชน
        ราชการและตัวแทนจำหน่าย ทั้งนี้
        เพราะปริมาณความต้องการที่ลดน้อยลงมากในทุกช่องทางการจัดจำหน่าย
        และการแข่งขันด้านราคาที่รุนแรงมากขึ้นกว่าปี 2550
        จำนวนเครื่องมัลติฟังก์ชั่นขาวดำในกลุ่มนี้มียอดการติดตั้งลดลงถึงประมาณ 45%
        เมื่อเทียบกับปี 2550

-   การหาผลิตภัณฑ์เพื่อจำหน่าย

  ในปี 2551 ที่ผ่านไป บริษัทฯ ได้เริ่มดำเนินการทำธุรกรรมในรูปแบบ Solution Selling
  และ Solution Service Consulting อย่างเป็นกิจลักษณะมากขึ้นกว่าปี 2550
  โดยมีการประสานกับ Konica Minolta ประเทศญี่ปุ่น ในผลิตภัณฑ์ด้าน Application
  Software อาทิเช่น Page Scope Unity Desk Top และ Page Scope Enterprise

  Suite ซึ่งเป็น Application Software ด้านการบริหารจัดการงานเอกสารในองค์กร
  ซึ่งบริษัทฯ มั่นใจเป็นอย่างยิ่งว่าผลิตภัณฑ์เหล่านี้จะเป็นที่นิยมและยอมรับจากลูกค้ามากขึ้นเป็นลำดับ